534 DE AUGMENTIS SC1ENTIARUM 



bellis scutum Palladis, quam gladius ipse Martis. Verum 

 Perseo utcunque copiis aut animis instructo restat aliud quid- 

 piam, maximi per omnia moment!, antequam bellum incipiatur: 

 nimirum, ut divertat ad Grceas. Graeae autem proditiones sunt, 

 bellorum scilicet sorores, non germanae illae quidem, sed generis 

 nobilitate quasi impares. Bella enim generosa, proditiones de- 

 generes et turpes. Earum descriptio elegans est, ut cance a 

 nativitate sint et tanquam vetulce, propter perpetuas proditorum 

 curas et trepidationes. Earum autem vis, (antequam in mani-, 

 festam defectionem erumpant,) aut in oculo, aut in dente est. 

 Omnis enim factio, a statu quopiam alienata et in proditionem 

 propensa, et speculator et mordet. Atque hujusmodi oculus et 

 dens tanquam communis est; nam quicquid didicerunt et no- 

 verunt, fere per manus ab una ad alteram transit et percurrit. 

 Et quod ad dentem attinet, uno quasi ore mordent, et eadem 

 scandala jactant; ut si unam audias, omnes audias. Itaque 

 Perseo sunt istae Grseae conciliandae atque in auxilium addu- 

 cendae, praesertim ut oculum et dentem suum ei commodent; 

 oculum ad indicia, dentem ad rumores serendos et invidiam 

 conflandam et animos hominum sollicitandos. Postquam vero 

 omnia bene sint ad bellum praeparate disposita, illud in primis 

 curandum, quod Perseus fecit, ut Medusa dormiens inveniatur. 

 Prudens enim belli susceptor semper fere hostem assequitur 

 imparatum, et securitati propiorem. Denique in ipsis belli 

 actionibus atque insultibus, ille intuitus in speculum Palladis 

 adoperandus est. Plurimi enim ante ipsa pericula res hostium 

 acute et attente introspicere possunt; at in ipso periculi arti- 

 culo aut terrore offunduntur, aut pericula nimium praecipites 

 et a fronte spectant; unde in ilia temere ruunt, vincendi me- 

 mores, vitandi obliti. At neutrum horum fieri debet ; sed in 

 speculum Palladis cervice reflexa inspiciendum, ut impetus recte 

 dirigatur absque vel terrore vel furore. 



A bello perfecto et victoria sequuntur effecta duo ; Pegasi 

 ilia generatio et exsuscitatio, quae satis evidenter Famam denotat, 

 quae per omnia volat, et victoriam celebrat, et reliquias belli 

 faciles et in votum cedentes efficit. Secundum, gestatio capitis 

 Medusce in scuto ; siquidem nullum praesidii genus huic ob pras- 

 stantiam comparari possit. Unicum enim facinus insigne et 

 memorabile, feliciter gestum et perpetratum, omnes hostium 

 motus obrigescere facit, atque malevolentiam ipsam stupi- 

 dam reddit. 



